ลุงบ๊ก-บริการ

หลังจากผิดหวังและเหงื่อโทรมกายจากร้านเมาเวอร์ริคสุกี้ ขออนุญาติจัดไอศครีมเบาๆ เพื่อเป็นการปลอมใจตัวเองและเรียกขวัญกลับคืนมา เดินย้อนไปทางธนาคารไทยพาณิชย์ ประมาณ 1-2 ห้องแถว มองไปทางซ้าย ก็เจอร้านแล้วค่ะ 

มีเคาน์เตอร์ไอศครีมมหาชัยอยู่หน้าร้าน ตั้งโถเครื่องเคียงสำหรับไอศครีม อาทิเช่น ข้าวเหนียว, ข้าวโพด, เผือกกวน, มันเชื่อม, ลูกตาล, มะยมเชื่อม,... เดินเข้าไปภายในร้านเจอะเข้ากับตู้มธุรสไอศครีม มีไอศครีมหลายสีอยู่ในถังเล็กๆ ประมาณ 4-5 รสได้ มีไอศครีมกะที และไอศครีมไข่แข็งอีก 

ร้านลุงค่อนข้างงงๆ นิสนิงนะคะ เข้าใจว่าก่อนหน้านี้ลุงแกคงซื้อแฟรนไชน์จากทั้งมหาชัยและมธุรส แล้วตั้งตนเป็น ลุงบ๊ก-บริการ (ถ้าบอกว่าเป็นปั๊มน้ำมัน น่าจะเชื่อง่ายกว่า --") 

บรรยากาศไม่มีค่ะ แบ่งบ้านมาขายไอศครีม กันเองแบบเก่าๆ ลุง-ป้า ดูเหนื่อยโลก ช่วยกันขายกันอยู่สองคน มีโต๊ะไว้บริการอยู่ 3 โต๊ะ ราคาไอศครีม ถ้วยเล็ก 20, ถ้วยกลาง 25, ถ้วยใหญ่ 30 ส่วนไอศครีมไข่แข็ง 25-30

รสชาติไอศครีมไข่แข็งใช้ได้ ไม่หวานมาก ไปกันได้กับเครื่องเคียงเชื่อมๆ แต่ไอศครีมละลายเร็วเกิ๊น ในภาพคือ 4 scoop 25 บาท (scoop บ้านลุงขนาดประมาณก้อนแคนตาลูปในสาคูแคนตาลูปอะค่ะ พอนึกออกไหม) แอบแพงอะ แต่เห็นลุงป้าแล้วก็อดสงสารไม่ได้ ถือซะว่ามาใช้จ่ายกระจายรายได้สร้างความเท่าเทียมในสังคมล่ะกันนะคะ --" 

ขออนุญาติให้ 3 ดาวจากรสชาติอย่างเดียวไม่อยากรวมเรื่องอื่นๆ เข้ามาเดี๋ยวจะดราม่าเกิ๊น!
